Запароская АЭС

Запаро́ская а́тамная электраста́нцыя (ЗАЭС) — атамная электрастанцыя, разьмешчаная на беразе Кахоўскага вадасховішча ў Запароскай вобласьці Ўкраіны, каля места Энэргадару. Найбольшая атамная электрастанцыя ў Эўропе і шостая ў сьвеце. Мае шэсьць энэргаблёкаў па 1 млн кВт кожны. Агульная інфармацыя Рашэньне пра будаўніцтва ЗАЭС было прынятае ў 1977 року. Будаўніцтва пачалося ў 1979 року. У 1984—1987 уведзеныя ў эксплюатацыю чатыры энэргаблёкі. Пяты стаў функцыянаваць у 1989 року, шосты — толькі ў 1995, пасьля скасаваньня мараторыю на будаўніцтва ядзерных аб’ектаў ва Ўкраіне. Пасьля гэтага Запароская атамная станцыя стала найбуйнейшай у Эўропе. Штогод станцыя генэруе каля 40 млрд кВт-гад электраэнэргіі, што складае пятую частку агульнага вырабу электраэнэргіі ва Ўкраіне і палову ад вырабу на атамных станцыях. На Запароскай АЭС першай сярод атамных станцый Украіны з рэактарамі тыпу ВВЭР пабудаванае сухое сховішча адпрацаванага ядзернага паліва (ССАЯП). Ягоная тэхналёгія заснаваная на захоўваньні адпрацаваных паліўных зборнікаў у вэнтыляваных бэтонных кантэйнэрах, разьмешчаных на тэрыторыі атамнай станцыі. Праектны аб’ём сховішча — 380 кантэйнэраў. Паліва з усіх астатніх АЭС Украіны вывозілася на перапрацоўку або захоўваньне ў Расею. ЗАЭС падлучаная да электрасеткі з дапамогай ліній электраперадачаў (ЛЭП) 4×750 кВ і 1×330 кВ. У студзені 2021 року Запароская АЭС упершыню ў гісторыі выйшла на поўную праектную магутнасьць 6000 МВт. 22 сьнежня 2021 року Запароская АЭС усталявала абсалютны рэкорд магутнасьці — 6140 МВт. Аварыіі 3 сьнежня 2014 року на трэцім энэргаблёку АЭС адбылася аварыя ў сыстэме выдачы электраэнэргіі, не зьвязаная зь ядзерным рэактарам. Аварыя ліквідаваная 5 лістапада. Глядзіце таксама Ядзерная энэргетыка Ўкраіны Сьпіс электрастанцый Украіны Крыніцы Вонкавыя спасылкі Афіцыйная бачына (укр.) (анг.) (рас.) Профіль (укр.) на бачыне „Энэргаатаму“